Den Vest-Sjællandske Avis, 1818-01-06
J Følge de nyeste Efterretninger fra de Molukkiske Øer over Amsterdam var den offentlige Rolighed igien bragt der tilveie, dog havde Plantagerne. især de hvorpaa Krydernelliketræer dyrkes, lidt meget. De Tropper som man forventede fra Nederlandene vare ogsaa ankomne, og alle Stridighederne, med de brittiske Commissarier vare bilagte. – Og saa fra Madera ere Efterretninger indløbne; dengang Kronprindsessen af Portugal og Brasilien kom dertil, saa blev hun modtaget med udmærkede Høitideligheder. Veien til Gouverneurens Palais var bestrøet med Myrther og Rosmaringrene; alle Vinduer i Staden Funchal vare behængte med røde Tepper. Om Aftenen brændte mange tusinde Jld paa Biergene i Omegnen, og hele Byen, Taarnene, Havnene alt var oplyst. Paa Reisen havde den Østerrigske Fregat Austria, som ledsagede den Portugisiske Escadre, ofte heiset det Østerrigske Flag, for derved at erkyndige sig om Prindsessens Velbefindende, og det Portugisiske Orlogskib meddeelte hver Gang ved et blaat Flag et gunstigt Svar derpaa. – Fra de Europæiske Hoffer høres ikke meget; i England har Prindsesse Charlottes Dødsfald sat alle Hoveder ligesom alle Hierter i Bevægelse; ved den Omstændighed at Kongens nulevende Børn ere alle bornløse, speculeres der ideligen over hvorledes det vil gaae med Thronfølgen; ifølge Naturens almindelige Love for Menneskets Levetid, giør man den Beregning, at i 21 Aar vil efter Sandsynlighed den hele Kgl. Familie være uddød, dersom den ikke forplanter sig ved nye Ægteskaber, og at Landets Regiering vil da til den Tid formodentlig komme i 9 Personers Hænder efter hinanden. Den ældste af Kongens 12 Børn, Prinds Regenten er 56, og den yngste Prindsesse Sophie 41 Aar. Hertugen af York den næstældste Prinds er 55 Aar. Jfølge de Engelske Blades Beretninger, gaaer den gamle Konges Sindsvaghed ud derpaa, at han troer sig stedse omgivet af Aander og Engler; da han er blind og ikke kan see denne Verden, og da disse Phantafier opfylde hans Siæl, saa lever han som i en usynlig Verden. – Den gamle Konge af Frankerig er uagtet sin Legemsvaghed dog skikket til at forestaae Landets Forvaltning; ved Hoffet i Paris forefalder intet mærkeligt, og det kan ikke henregnes til dets Begivenheder, at den foregivne Franske Dauphin er nu overleveret til Politieretten i Rouen. Greve de la Ferronnaie, som nyelig er kommen, som Fransk Minister til Kiøbenhavn, er en Svoger til den Franske Konges bekiendte Yndling, Greve Blacas, og har stedse været en troe Tilhænger af det Kgl. Huus. Den ubehageligste politiske Underhandling, som Frankerig fornærværende Tid er beskjæftiget med, er med Liqvidationen af de private Fordringer af de allierede Magters Undersaattere, som dette Rige ifølge Pariser Tractaten af November 1815 er forpligtet til at berigtige, og som især er besværligt i Henseende til de Provinser, som Frankerige maatte aftræde i 1814. Den Franske Regiering søger at faae Ende paa denne forviklede Sag ved at tilbyde en rund Summa i Godtgiørelse; hvori alle de Paagieldende kunde deeltage; men Preussen erklærer sig derimod. – Den bekiendte Marskal Marmont, Hertug af Ragusa er traadt indi Statsministeriet. – De Engelske Blade have besværet sig over at man lader een af Napoleons Afsendinger efter den anden komme tilbage til Enropa, først Santini, saa Pietovsky, og derpaa las Casas, saa at der er ingen flere tilbage end Montholon, Bertrand og han selv; men disse Emisarier ere ikke farlige, Santini er forglemt, Pietovsky er arresteret i det Genuesiske, og las Casas er med sin Gemalinde og sin Søn kommet til Frankfurt, ledsaget af en Preussisk Politie-Commissair, og er der sat under Stadens Politicopsyn.